|  |
| --- |
|  |

PATVIRTINTA

Akmenės rajono savivaldybės

pedagoginės psichologinės tarnybos

direktorės 2014 m. rugsėjo 11 d.

įsakymu Nr. V-11

**AKMENĖS RAJONO SAVIVALDYBĖS**

**PEDAGOGINĖS PSICHOLOGINĖS TARNYBOS**

**UŽIMTUMO GRUPĖS VEIKLOS APRAŠAS**

**Vaikų užimtumo grupės veikla** – tai Akmenės rajono savivaldybės pedagoginės psichologinės tarnybos projekto „Iškritusių iš mokyklos mokinių grąžinimas“, pradėto 2006 m., veiklos tąsa. Užimtumo grupė įsikūrusi pedagoginės psichologinės tarnybos patalpose ( Respublikos 22, Naujoji Akmenė).

**Užimtumo grupės veiklos tikslas** – siekti padėti vaikams geriau adaptuotis visuomenėje, bendruomenėje, švietimo, globos ir kitose socialinėse įstaigose, vykdančiose ugdymo funkcijas, išnaudoti visas teikiamas galimybes lavintis, mokytis bei turiningai leisti laisvalaikį. Siekti socialinės gerovės kiekvienam vaikui.

**Pagrindinės užimtumo grupės veiklos kryptys:**

* Švietimo pagalbos teikimas specialiųjų ugdymosi poreikių turintiems vaikams;
* Socialinės pedagoginės pagalbos teikimas;
* Vaikų estetinio grožio suvokimo, saviraiškos poreikio lavinimas, laisvalaikio turtinimas, elgesio stimuliavimas ir motyvavimas, teikiant kuo daugiau teigiamų emocijų bei skatinant dalyvavimą bendroje meninėje veikloje.

|  |
| --- |
| **Prioritetai:**   * Švietimo pagalbos teikimas. |
| * Mokymosi motyvacijos skatinimas. * Kryptingo ir turiningo laisvalaikio organizavimas. |

**Stipriosios veiklos pusės** - derinama pamokinė veikla kartu su tomis veiklomis, kurių pagalba vaikai gali išreikšti savo vidinį pasaulį, t.y. dailė, muzika, šokiai, dalyvavimas įvairiuose renginiuose, lankymasis įvairiose pažintinėse vietose ir pan.

Užimtumo grupėje vaikai suranda bendraminčių, patiria saugumo jausmą, pripažinimą. Gerėja santykiai su klasės draugais, mokytojais, tėvais. Čia vaikams sudaromos sąlygos išreikšti savo gebėjimus įvairiose veiklose ir pajausti sėkmę.

**Vaikai.** Užimtumo grupę lanko mokyklinio amžiaus vaikai.

Lankantiems užimtumo grupę vaikams būdingos tokios problemos kaip:

* Elgesio sunkumai;
* Mokymosi sunkumai;
* Nepatenkinti bendravimo poreikiai;
* Socialinių įgūdžių stoka.

Vaikai į užimtumo grupę priimami tėvams pageidaujant, nukreipiami ugdymo įstaigų pedagogų, savivaldybės Vaiko gerovės komisijos, seniūnijos socialinių darbuotojų.

**Specialistai.** Užimtumo grupėje dirbasocialinis pedagogas, specialusis pedagogas, psichologas.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_